fi fi fi sv fi fi fi fi sv fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Tarttuuko dialogi omassa organisaatiossasi? - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Hyvinvoinnin ja terveyden edistämisen johtaminen
Malcom Gladwell kuvaa kirjassaan Leimahduspiste sitä, miten muutokset sosiaalisessa käyttäytymisessä ja yhteiskunnallisissa toimintatavoissa voivat kehittyä virusepidemian tavoin. Tartunta tapahtuu niin, että pienetkin teot saavat suuria vaikutuksia (kuten olemme viime kuukausina havainneet) ja muutokset eivät aina tapahdukaan vähitellen vaan yhdessä dramaattisessa hetkessä.
Dialogi on yhdessä oivaltamisen taitoa
Dialogisessa kokouksessa on kyse yhteiseen oppimiseen ja toiminnan kehittämiseen pyrkivien ihmisten kohtaamisista. Dialoginen ajattelu ei ole tilanne, jossa jotkut määrittelevät ja nimeävät asioita toisten puolesta.
Usein dialogista käytetään synonyyminä vuoropuhelua. Entä jos kyse onkin enemmän itsensä ja ryhmän altistamisesta vuorokuuntelulle?
Itsensä ja toisten kuuntelu sekä kokemus kuulluksi tulemisesta ovat dialogin keskeiset voimatekijät. Kuuntelu on haastava laji, koska on keskityttävä ainakin kahteen asiaan yhtä aikaa; toisen kuunteluun sekä siihen, millaisia vaikutuksia sanojalla on itsessäni, ajattelussani, kokemuksissani ja tunteissani.
Dialogi on kykyä ja rohkeutta puhua suoraan arvostavalla tavalla. Mistä tämän voi huomata? Jos kokouksessa tai koulun vanhempainillassa ei kyetä puhumaan suoraan, niin tuulikaapissa tai parkkipaikalla alkaa uusi kokous.
Dialogissa vaaditaan näkökulman vaihtamisen taitoa. Usein puhutaan, että dialogin onnistuminen vaatii heittäytymisen taitoa. Kyky heittäytyä vaatii antautumista epävarmuudelle.
Dialogisessa lähestymistavassa epävarmuutta siedetään toisten kohtaamisen kautta. Kohtaaminen onnistuu parhaiten turvallisessa ja toisen toiseutta kunnioittavassa ilmapiirissä.
Dialogi rikastuttaa päätöksen vaikutuksia
Dialogissa ihmiset pyrkivät lisäämään näkökulmia, kun taas päätöksenteossa pyritään kaventamaan vaihtoehtoja. Miten dialogi sitten voi palvella päätöksentekoa?
Dialogin käyminen ennen päätöksentekoa varmistaa sen, että päätökset perustuvat laajaan tietämykseen ja yhteiseen ymmärrykseen. Moniääninen dialogi parantaa tehdyn päätöksen vaikutuksia, kun osallistujien sitoutuminen, motivaatio ja vastuu toiminnasta vahvistuvat.
Uudet toimintatavat, muutokset toimintaympäristössä ja kehittämisprosessit synnyttävät oppimisen tarvetta. Dialogifoorumit ovat mahdollisuus sekä muuttuvan tilannekuvan aiheuttamalle hämmennyksen käsittelylle että uuden tiedon rakentamiselle.
Päätöksenteon jälkeen kannattaa avata tilaa uudelleen dialogille, koska päätös muuttaa työntekijöiden kokemaa todellisuutta ja suhdetta työhön sekä vaikuttaa työn tekemisen tapoihin niin hyvässä kuin pahassakin.
Dialogisesti rakennetussa dialogisessa oppimisen tilassa voidaan monipuolisesti tuoda esiin muutoksen myönteisiä ja kielteisiä vaikutuksia ihmisiin, suhteisiin ja toimintakäytäntöihin. Dialogi on siis väylä jatkuvaan yhdessä parantamisen kulttuuriin.
Miten saamme dialogitartunnan syntymään?
Jokaisen osallistujan on päästävä osallistumaan yhteisen merkityksen rakentamiseen. Dialogitartunta syntyy turvallisessa ja luottamuksellisessa ilmapiirissä. Toimiva joukkuehenki auttaa kollektiivisesti sietämään epävarmuutta ja ratkomaan tehokkaasti kohdattavien ilmiöiden kompleksista luonnetta.
Dialogitartunnassa on kyse toimintakulttuurin muutoksesta eli siitä, kuinka pääsemme moninäkökulmaiseen toisia kuuntelevaan ja kunnioittavaan tilaan, jossa alkaa kehkeytyä toiveikasta sitoutumista edistävää kohtaamista ja yhteistoiminnan suunnittelua.
Dialogibingolla voi seurata tartunnan leviämistä
Teimme dialogitartuntabingon (ks. kuva alla) arvioimaan ja seuraamaan dialogitartunnan edistymistä kokouksissa ja erilaisissa tilaisuuksissa. Voit myös seurata bingon avulla omia dialogiavauksia tai ryhmän muiden jäsenten dialogitekoja.
Muista, että kuka tahansa voi aloittaa tartunnan. Muutos yhdessä ja pienessä toimintatavassa voi saada aikaan dialogisen kokousvallankumouksen tai hyökyaallon ihmisen sisäisessä kokemusmaailmassa. Oletko valmis yrittämään dialogin tartuttamista omaan organisaatioosi ja verkostoihisi?
Kun huomaat, että saat osuman bingoosi, niin voit alkaa seuraamaan sen välittömiä vaikutuksia itseesi, omiin tuntemuksiisi ja fiilikseen tilaisuuden jälkeen, tapaasi ajatella tilanteesta. Voit havainnoida osuman vaikutuksia ihmisten tapaan olla kokouksessa, kuten kehon asentoon sekä silmien ja suun ilmeisiin.
Entä kun bingo-osuma tapahtuu 21 kertaa kokouksen aikana tai saat bingorivin 21 päivänä tai 21 viikkona peräkkäin? Voimmeko silloin jo puhua toimintatapojen muutoksesta tai jopa dialogiepidemiasta?
Osuman tapahtuessa: 1) Pysähdy, 2) Havainnoi ja 3) Jatka matkaasi kohti dialogisuuskulttuuria!
Kirjoitus on osa 3-osaista blogisarjaa ”Dialogisuus kaikissa suhteissa”. Sarjan seuraava kirjoitus julkaistaan 13.8.2020.
Timo Järvensivu: Verkostojen johtaminen – Opi ja etene yhdessä.
Tulin kuulluksi. Koin, että minua kuunneltiin.
Kenenkään ajatuksia ei tyrmätty (ainakaan heti)
Lähdin toiveikkaampana tilaisuudesta, kuin sinne tullessa.
Kokouksessa sai olla eri mieltä.
Kokouksessa ja kiitettiin ja kehuttiin toisia ja heidän näkökulmiaan.
Opin uutta käsiteltävistä asioista, itsestäni tai meistä ryhmänä.
Oma oivallus dialogitartunnan syntymisestä.
Asioista syntyi monipuolista ajatusten vaihtoa.
Luottamus sekä omaan että ryhmän osaamiseen lisääntyi.
”Totuutta” ja tietoa punnittiin monista näkökulmista käsin.
Kaikki osallistuivat ja hiljaisetkin äänet tulivat kuuluviin.
Tunne- ja kokemuspuhetta esiintyi.
Vaikeistakin asioista pystyttiin puhumaan suoraan toista arvostavalla tavalla.
Syntyi selkeä suunnitelma jatkolle ja usko suunnitelman toteutumiseen.
Ymmärrän kokonaisuutta paremmin ja sitä, miten eri yksityiskohdat liittyvät siihen.
Toisten ajatuksista kiinnostuttiin kysymällä tarkentavia kysymyksiä.
Oma oivallus dialogitartunnan syntymisestä.
En tiedä mitä tapahtui, mutta kokouksesta jäi hyvä tunne.
Jukka Pyhäjoki erityisasiantuntija Yhdenvertaisuus, THL
Elina Vesterinen asiantuntija, lapset, nuoret ja perheet Tulevaisuuden sosiaali- ja terveyskeskus -hanke, Päijät-Häme
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.